
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 458 


15 Απριλίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός του ύψους και τρόπου της καταβαλλόμε¬ 
νης κατ’ έτος προς τον ΕΛΤΑ αποζημίωσης από το 


Ταχ. Ταμιευτήριο. 1 

Έγκριση Ο.Ε.Υ. του Παιδικού και Βρεφονηπιακού 
Σταθμού Δήμου Γουβών Ν. Ηρακλείου. 2 


Συγχώνευση των Νομικών Προσώπων ΠΝΕΥΜΑΤΙΚΟ 
ΚΕΝΤΡΟ ΔΗΜΟΥ ΝΕΣΤΟΡΟΣ, ΟΡΓΑΝΙΣΜΟΣ 
ΑΘΛΗΤΙΣΜΟΥ & ΝΕΟΛΑΙΑΣ ΔΗΜΟΥ ΝΕΣΤΟΡΟΣ 
και ΔΗΜΟΤΙΚΟ ΣΤΑΔΙΟ ΧΩΡΑΣ και σύσταση Νέου 
Νομικού Προσώπου με την επωνυμία Πολιτιστικός 

- Αθλητικός Οργανισμός δήμου Νέστορος. 3 

Κατάργηση των Νομικών Προσώπων του δήμου Μεσ¬ 
σήνης Ν. Μεσσηνίας 1) Δημοτική Βιβλιοθήκη Μεσ¬ 
σήνης, 2) Αθλητικός Οργανισμός δήμου Μεσσήνης 
και ενσωμάτωσή τους σε αντίστοιχες οργανικές 

μονάδες του δήμου. 4 

Τροποποίηση της απόφασης της ΕΕΤΤ ΑΠ: 
215/31/2.5.2001 «Κανονισμός Διαχείρισης των Σύ¬ 
ντομων Κωδικών του Εθνικού Σχεδίου Αριθμοδότη- 
σης για τις Υπηρεσίες Τηλεφωνίας και Κινητών και 
Προσωπικών Επικοινωνιών». 5 


ΑΠΟΦΑΣΕΙ Σ 

Αριθ. 22171/17 (1) 

Καθορισμός του ύψους και τρόπου της καταβαλλομένης 
κατ’ έτος προς τον ΕΛΤΑ αποζημίωσης από το Ταχ. Τα¬ 
μιευτήριο. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ.496/70 «Περί Οργανώσεως και 
λειτουργίας των Ταχυδρομείων» σε συνδυασμό με κείνες 
του Π.Δ.277/75 «Περί της νομικής μορφής λειτουργίας 
της Ταχυδρομικής Υπηρεσίας δια το μετά την 30η Απριλί¬ 
ου 1975 χρονικό διάστημα». 

2. Τις διατάξεις του άρθρου 9 του Ν.2801/2000 (ΦΕΚ 
46/Α/3.3.2000) «Ρυθμίσεις θεμάτων αρμοδιότητας του 


Υπουργείου Μεταφορών και Επικοινωνιών και άλλες δια¬ 
τάξεις». 

3. Τις διατάξεις του Π.Δ.366/1996 «Οργανισμός του Τα¬ 
χυδρομικού Ταμιευτηρίου». 

4. Την από 19.11.2001 υπογραφείσα σύμβαση συνερ¬ 
γασίας ΕΛΤΑ-ΤΑΧ. ΤΑΜΙΕΥΤΗΡΙΟΥ στην οποία μεταξύ άλ¬ 
λων καθορίζεται ο τρόπος αποζημίωσης του ΕΛΤΑ για το 
προσφερόμενο Ταμιευτηριακό έργο. 

5. Το γεγονός ότι στον προϋπολογισμό του Ταχ. Ταμι¬ 
ευτηρίου υπάρχει εγκεκριμένη πίστωση για την κάλυψη 
της δαπάνης που θα προκύψει (ΚΑ 0434), αποφασίζουμε: 

Α. Εγκρίνουμε την αμοιβή του ΕΛΤΑ για την παροχή των 
υπηρεσιών και παραχώρηση χώρου και εξοπλισμού στα 
καταστήματα δικτύου ΕΛΤΑ για προώθηση προϊόντων 
Ταχ. Ταμιευτηρίου ως ακολούθως : 

1. Για κάθε συμβατικό έτος, ανά τρίμηνο και δη εντός 
των τριών πρώτων εργασίμων ημερών του αμέσως επό¬ 
μενου μήνα από την παρέλευση του τριμήνου, θα κατα¬ 
βάλλεται από το Ταχ. Ταμιευτήριο προς τον ΕΛΤΑ το ένα 
τέταρτο (1/4) του συνολικού ποσού αμοιβής του ΕΛΤΑτου 
αμέσως προηγούμενου συμβατικού έτους. Τυχόν διαπι- 
στούμενες από τους συμβαλλόμενους διαφορές θα τα¬ 
κτοποιούνται λογιστικά με από κοινού επανέλεγχο των 
σχετικών απολογιστικών στοιχείων εντός τριών (3) μηνών 
από τη διαπίστωσή τους που θα γίνεται με έγγραφη ειδο¬ 
ποίηση του ενός συμβαλλόμενου προς τον άλλο συνο- 
δευόμενη από κάθε απαιτούμενο στοιχείο. 

2. Εντός τριών (3) μηνών από το τέλος κάθε συμβατικού 
έτους θα γίνεται από τους συμβαλλόμενους η τελική εκ¬ 
καθάριση της μεταξύ τους οικονομικής συναλλαγής με 
την από κοινού συνεργασία των αρμοδίων υπηρεσιών 
τους οπότε και θα πιστώνεται / χρεώνεται αντίστοιχα ο ως 
άνω λογαριασμός του ΕΛΤΑ. 

3. Ειδικά για το πρώτο συμβατικό έτος της παρούσας το 
ποσό της τριμηνιαίας καταβολής από το Ταχ. Ταμιευτήριο 
προς τον ΕΛΤΑ ως ανωτέρω θα ανέρχεται σε επτακόσια 
πενήντα (750) εκατομμύρια δραχμές ή 2.201.027,1 ευρώ. 

Η ως άνω προσδιοριζόμενη αμοιβή του ΕΛΤΑ δεν περι¬ 
λαμβάνει τυχόν φόρους , όπως ενδεικτικά ο Φόρος Προ¬ 
στιθέμενης Αξίας. 

Β. Αναλυτικότερα εγκρίνουμε: 

1. Αμοιβή ανά συναλλαγή: Ορισμένο ποσό δύο ευρώ και 
σαράντα εννέα λεπτά (2,49) για κάθε είδους συναλλαγή 
με πελάτη ανά συναλλαγή, που θα συμφωνείται εκάστοτε. 

Ως συναλλαγή ορίζεται κάθε ταμειακή και ημερολογιακή 
πράξη που διενεργείται επί λογαριασμών πελατών του 
ΤαχΤαμιευτηρίου καθώς καιταμειακές και ημερολογιακές 
πράξεις που διενεργούνται για τα αποταμιευτικά επενδυ¬ 
τικά και δανειακά προϊόντα του Ταχ. Ταμιευτηρίου. 

2. Αμοιβή διαχείρισης κεφαλαίων: Ορισμένο ποσοστό επί 
τοις εκατό επί των μέσων υπολοίπων κάθε είδους αποταμι- 
ευτικών κεφαλαίων / καταθέσεωντων λογαριασμών που τη¬ 
ρούνται στα καταστήματα του Δικτύου ΕΛΤΑ, ως εξής: 

Ετησίως, τα μέσα υπόλοιπα θα υπολογίζονται με στοιχεία 
της 1ης Ιουλίου και 31ης Δεκεμβρίου και το συνολικό ποσό 
επί του οποίου θα υπολογίζεται ετησίως το ανωτέρω ποσο¬ 
στό αμοιβής του ΕΛΤΑ θα προκύπτει από την εξής πράξη: 

ΥΠΟΛΟΙΠΟ 01/07 ΣΥΝ ΥΠΟΛΟΙΠΟ 31/12 ΔΙΑ 2. Μετά την 
ολοκλήρωση των πληροφοριακών συστημάτων τα μέσα 
υπόλοιπα θα υπολογίζονται με βάση τα μέσα ημερήσια υπό¬ 
λοιπα από 1/7 έως 31/12.Οι τόκοι των καταθέσεων των λο¬ 
γαριασμών θα κεφαλαιοποιούνται ετησίως την 1 ώ Ιανουάρι¬ 
ου εκάστου έτους (κατά τη διάρκεια ισχύος της σύμβασης) 
για το εκάστοτε αμέσως προηγούμενο ημερολογιακό έτος. 

Πρόσθετη αμοιβή: ως πριμ («όοηυε») παραγωγικότητας 
του προσωπικού των καταστημάτων Δικτύου του ΕΛΤΑ, 
πρόσθετη αμοιβή ποσοστού επί τοις εκατό στην καθαρή 
αύξηση των υπολοίπων των καταστημάτων τύπου Α και Β. 
Ως καθαρή αύξηση νοείται η διαφορά των μέσων υπολοί¬ 
πων, κατά τα προαναφερόμενα, μεταξύ δύο διαδοχικών 
συμβατικών ετών. Το ποσό αυτό θα διατίθεται στον ΕΛΤΑ 
και θα κατανέμεται στο προσωπικό των Καταστημάτων Δι¬ 
κτύου ΕΛΤΑ, ανάλογα με την συνεισφορά εκάστου στην 
αύξηση των καταθέσεων. Την παραπάνω αμοιβή θα δικαι¬ 
ούνται και οι ταχυδρομικοί και οι αγροτικοί διανομείς. 

ΠΟΣΑ/ΠΟΣΟΣΤΑ ΑΜΟΙΒΗΣ 


Τύπος ΚαταστήματοςΑμοιβή ανά συναλλαγήΑμοιβή διαχείρισης Πρόσθετη Αμοιβή 


Δικτύου ΕΛΤΑ 

Σεευοώ 

κεφαλαίων % 

ποοσωπικού % 

Α' 

2,49 

0,20 

0,1 

Β' 

2,49 

0,35 

0,1 

Γ 

2,49 

- 


Αμοιβή 9<3ΙΡΟ 

Α, Β, Γ 

Βαρύνει 
τον πελάτη 

0,20 

0,1 


Γ. Καταργούμε κάθε άλλη προηγούμενη σχετική με το 
θέμα αυτό απόφασή μας. 

Η δαπάνη που προκαλείται από την απόφαση αυτή βα¬ 
ρύνει τον προϋπολογισμό του Ταχ. Ταμιευτηρίου , που εί¬ 
ναι πλεονασματικός και στον οποίο έχει προβλεφθεί σχε¬ 
τική πίστωση (ΚΑ 0434). 

Η απόφαση αυτή ισχύει από 1.01.2002 και για χρονική 
περίοδο τεσσάρων (4) ετών μέχρι 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2002 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. 31358/01 (2) 

Έγκριση Ο.Ε.Υ. του Παιδικού και Βρεφονηπιακού Σταθ¬ 
μού Δήμου Γουβών Ν. Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη : 

1. Τις διατάξεις του άρθρου 12 του Ν. 1188/81, όπως 
αντικαταστάθηκε με το άρθρο 8 του Ν. 2307/95. 


2. Τις διατάξεις του άρθρου 9 του Ν. 2503/97 

3. Το αριθ. οικ. 34327/12.9.2001 έγγραφο ΥΠΕΣΔΔΑ. 

4. Την αριθ. 299/01 απόφαση του Δημοτικού Συμβουλί¬ 
ου Γουβών. 

5. Το αριθ. 9/20.12.2001 πρακτικό του Υπηρεσιακού 
Συμβουλίου υπαλλήλων ΟΤΑΝ. Ηρακλείου άρθρου 8του 
Ν. 2307/95, αποφασίζουμε: 

Εγκρίνουμε την αριθ. 12/2001 απόφαση του Διοικητικού 
Συμβουλίου του Παιδικού και Βρεφονηπιακού Σταθμού 
Δήμου Γουβών, περί ψήφισης του Οργανισμού Εσωτερι¬ 
κής Υπηρεσίας του Σταθμού , όπως αναλυτικά ορίζεται σ’ 
αυτήν ώστε η διάρθρωση των θέσεων και των υπηρεσιών 
αυτού να έχει ως εξής: 

Άρθρο 1 

Οι υπηρεσίεςτουΔημοτικού Παιδικού / Βρεφονηπιακού 
Σταθμού λειτουργούν σε επίπεδο Δ/νσης, σύμφωνα με τη 
συστατική πράξη προσαρμογής του. 

Η Δ/νση Παιδικού / Βρεφονηπιακού Σταθμού αποτελεί- 
ται από τα εξής τμήματα: 

Α. Τμήμα Προσχολικής Αγωγής 

Β. Τμήμα Διοικητικού - Οικονομικού . 

Άρθρο 2 

Αρμοδιότητες Διεύθυνσης και Τμημάτων 

α) Η Δ/νση εποπτεύει, συντονίζει και κατευθύνει το παιδα¬ 
γωγικό έργο του Σταθμού και γενικά μεριμνά για την εύ¬ 
ρυθμη λειτουργία του σύμφωνα μετον ισχύοντα κανονισμό. 

β) Το Τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

γ) Το τμήμα Διοικητικού - Οικονομικού επιμελείται της 
παντός είδους διοικητικές και οικονομικές εργασίες του 
Σταθμού. 

Άρθρο 3 

Καθήκοντα Προϊστάμενου Διεύθυνσης 

1. Είναι αρμόδιος και επιμελείται σε συνεργασία με τους 
Παιδαγωγούς του Σταθμού για την εφαρμογή των σύγ¬ 
χρονων απόψεων της Παιδαγωγικής και της Ψυχολογίας 

.2. Εποπτεύει, συντονίζει και κατευθύνει το παιδαγωγι¬ 
κό έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται το Δ.Σ. του Σταθμού κάθε θέμα που αφο¬ 
ρά τη λειτουργία , το προσωπικό, τους γονείς και την υλι- 
κοτεχνική υποδομή του Σταθμού όπως: 

- Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του 

- Το παιδαγωγικό υλικό και τον πόσης φύσεως εξοπλι¬ 
σμό 

- Τις απαραίτητες εργασίες για την επισκευή και συντή¬ 
ρηση των κτιρίων 

- Την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού - Οι¬ 
κονομικού το οποίο οφείλει να παρέχει κάθε στοιχείο, για 
να διασφαλιστεί η εύρυθμη λειτουργία του Σταθμού και η 
επίτευξη των σκοπώντου. 

8. Επιβλέπειτηντήρηση όλωντων απαραίτητων βιβλίων 
και τηρεί τη σφραγίδα του Σταθμού. 

Άρθρο 4 

Καθήκοντα Προϊσταμένου Τμήματος 
Π ροσχολικής Αγωγής 

Είναι υπεύθυνος: 

1. Για την εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη / νήπια σε συνεργασία με το παιδα¬ 
γωγικό προσωπικό. 

3. Εποπτεύει όλο το π ροσωπικό το υ τμή ματος για τη σω¬ 
στή εκτέλεση των καθηκόντων του. 

4. Εισηγείται στη Δ/νση , τις ανάγκες του Τμήματος σε 
προσωπικό και πόσης φύσεως εξοπλισμό καθώς και την 
επιμόρφωση του προσωπικού. 

5. Είναι υπεύθυνος για τις συγκεντρώσεις, προσωπικού 
γονέων. 

6. Τηρεί άλατα απαραίτητα βιβλία. 

Άρθρο 5 

Καθήκοντα Προϊσταμένου Τμήματος 
Διοικητικού - Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοιπά 
υλικά που είναι απαραίτητα για την εύρυθμη λειτουργία του 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κ.λπ. του προσωπικού. 

4. Συνεργάζεται μετονΔ/ντή για την κατάρτιση του προ¬ 
ϋπολογισμού- απολογισμού- ισολογισμού. 

5. Τηρεί άλατα απαραίτητα βιβλία. 

Άρθρο 6 

Οργανική σύνθεση Προσωπικού 

Α' Μόνιμο Προσωπικό 

1. Κλάδος ΠΕ Νηπιαγωγών 
θέσεις: 1 Βαθμός Δ - Α 

2. Κλάδος ΤΕ 9 Βρεφονηπιοκομίας 
Θέσεις: 3 Βαθμός Δ - Α 

3. Κλάδος ΤΕ 17 Διοικητικός Λογιστικός 
θέσεις: 1 βαθμός Δ - Α 

4. Κλάδος ΔΕ 8 Βοηθών Βρεφοκόμων Παιδοκόμων 
θέσεις 2 βαθμός Δ - Α 

5. Κλάδος ΔΕ 32 Μαγείρων 
θέσεις 1 Βαθμός Δ - Α 

6. Κλάδος ΥΕ 14 Βοηθητικού Προσωπικού (Βοηθός Μα¬ 
γείρου) 

θέσεις: 1 Βαθμός Ε - Β 

7. Κλάδος ΥΕ 16 Προσωπικού Καθαριότητας 
Θέσεις 1 βαθμός Ε' - Β' 

Β' Τακτικό προσωπικό προσωποπαγών θέσεων 
α) Μόνιμο Προσωπικό 

1. ΤΕ Νηπιαγωγών (προσωρινό) 
θέσεις Μία (1) 


2. ΤΕ Βρεφονηπιοκομίας 

Θέσεις Μια (1) 

3. ΥΕ Βοηθητικών Προσωπικού Μαγείρων 

Θέσεις Μια (1) 

4. ΥΕ Προσωπικό Καθαριότητας - βοηθητικού Προσωπικού 

Θέσεις Μια (1) 

Γ' Εποχιακό Βοηθητικό προσωπικό 

Δύο (2) θέσεις 

Μια θέση κλάδου ΔΕ 8 Βοηθών Βρεφοκόμων Παιδοκό¬ 
μων 

Μια Θέση προσωπικού καθαριότητας κλάδου ΥΕ 16 

Η θέση ΤΕ Νηπιαγωγού ( προσωρινός ) μετατρέπεται 
μόλις κενωθεί με οποιοδήποτετρόπο σε θέση κλάδου ΤΕ9 
Βρεφονηπιοκόμων σύμφωνα με τις διατάξεις του άρθρου 
35 του Ν. 2646/98 

Οι υπάλληλοι του κλάδου ΤΕ Βρεφονηπιοκομίας που 
μετατάσσονται από τους πρώην ΚΠΣ και ΚΒΣ δύνανται να 
ενταχθούν στον κλάδο ΤΕ Νηπιαγωγών (προσωρινός) 

Άρθρο 7 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
ΝΠΔΔ υπάλληλοι των κλάδων Π Ε Νηπιαγωγών (προσωρι¬ 
νός), ΤΕ Νηπιαγωγών (προσωρινός) και ΤΕ Βρεφονηπιο¬ 
κομίας ως προϊστάμενοι της Δ/νσης Παιδικού / Βρεφονη¬ 
πιακού Σταθμού καθώς και του τμήματος Προσχολικής 
Αγωγής επιλέγονται από τους κλάδους ΠΕ Νηπιαγωγών 
(προσωρινός) , ΤΕ Νηπιαγωγών (Προσωρινός), ΤΕ Βρε¬ 
φονηπιοκομίας και ΤΕ 9 Βρεφονηπιοκομίας 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

2. Προϊστάμενος του Τμήματος Διοικητικού Λογιστικού 
επιλέγεται υπάλληλος του κλάδου ΤΕ 17 Διοικητικού - Λο¬ 
γιστικού 

Άρθρο 8 

Για το διορισμό, τα καθήκοντα, τους περιορισμού , το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο ΝΠΔΔ ανεξαρτήτως σχέσεως ερ¬ 
γασίας καθώς και ορισμένο επιπλέον αριθμό θέσεων για 
την κάλυψη των υφιστάμενων και μελλοντικών αναγκών 
των Υπηρεσιών του ΝΠΔΔ. 

Η κατανομή του προσωπικού στις Διευθύνσεις - Τμήμα¬ 
τα γίνεται πάντοτε με απόφαση του Προέδρου του Δ.Σ. 
του ΝΠΔΔ, ανάλογα με τις ανάγκες των υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα , κατά την οποία κατανομή θα 
εξετάζονται και τυχόν ειδικές ανάγκες των υπαλλήλων ( 
μητέρες ανηλίκων τέκνων, έγκυες γυναίκες, τόπος διαμο¬ 
νής κ.λπ.) 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση του Προέδρου του Δ.Σ. οι κρινόμενοι 
από το αρμόδιο Υπηρεσιακό Συμβούλιο υπάλληλοι ανα- 
πληρούμενοι σε περίπτωση απουσίας τους ή κωλύματος 
από τον κατά το βαθμό αρχαιότερο υπάλληλο της αυτής 
υπηρεσίας. 

Κάθε άλλη λεπτομέρεια λειτουργίας των επι μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του ΝΠΔΔ 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2002, ο οποίος ενι- 
σχύεται από τους ΚΑΠ τροφεία κ.λ.π. δεν έχουν προ- 
γραμματισθεί προσλήψεις και για τα επόμενα οικονομικά 
έτη το ύψος της δαπάνης δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 15 Μαρτίου 2002 

Ο Γενικός Γραμματέας Περιφέρειας 

ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 2745 (3) 

Συγχώνευση των Νομικών Προσώπων ΠΝΕΥΜΑΤΙΚΟ ΚΕ¬ 
ΝΤΡΟ ΔΗΜΟΥ ΝΕΣΤΟΡΟΣ, ΟΡΓΑΝΙΣΜΟΣ ΑΘΛΗ¬ 
ΤΙΣΜΟΥ & ΝΕΟΛΑΙΑΣ ΔΗΜΟΥ ΝΕΣΤΟΡΟΣ και ΔΗΜΟ¬ 
ΤΙΚΟ ΣΤΑΔΙΟ ΧΩΡΑΣ και σύσταση Νέου Νομικού Προ¬ 
σώπου με την επωνυμία Πολιτιστικός - Αθλητικός 
Οργανισμός δήμου Νέστορος. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 203 παρ. 6 του Δ.Κ.Κ. (Π.Δ. 
410/95) περί λοιπών δημοτικών και κοινοτικών νομικών 
προσώπων. 

2. Τις διατάξεις του άρθρου 14 του Ν. 2880/2001 σύμ¬ 
φωνα με τις οποίες μπορεί να συγχωνεύονται σε ένα δη¬ 
μοτικό ή κοινοτικό νομικό πρόσωπο δημοσίου δικαίου, πε¬ 
ρισσότερα του ενός νομικά πρόσωπα με ομοειδείς ή πα¬ 
ρεμφερείς σκοπούς και αυτό γίνεται με την έκδοση 
αποφάσεων των οικείων Δημοτικών Συμβουλίων. 

3. Την αριθ. ΟΙΚ.48431/5.12.2001 (Εγκύκλιο 22) του 
ΥΠΕΣΔΔΑ και τα διαλαμβανόμενα σε αυτή, η οποία κοινο¬ 
ποιήθηκε στουςΟ.Τ.Α., μετοΑ.Π. 19846/7.1.2002έγγρα¬ 
φο μας, περί συγχώνευσης δημοτικών ή κοινοτικών νομι¬ 
κών προσώπων δημοσίου δικαίου α) με ομοειδείς σκο¬ 
πούς και β) με παρεμφερείς σκοπούς. 

4. Το γεγονός ότι στο Δήμο Νέστορος λειτουργούν τρία 
(3) Νομικά Πρόσωπα, έκτων οποίωντα δύο (2) έχουν ομο- 
ειδείς σκοπούς και είναι ο ΟΡΓΑΝΙΣΜΟΣ ΑΘΛΗΤΙΣΜΟΥ & 
ΝΕΟΛΑΙΑΣ ΔΗΜΟΥ ΝΕΣΤΟΡΟΣ (ΦΕΚ σύστασης, 109/Β/ 
2.3.1993) και το ΔΗΜΟΤΙΚΟ ΣΤΑΔΙΟ ΧΩΡΑΣ (ΦΕΚσύστα- 
σης 938/Β/20.7.2001) και ένα (1) έχει παρεμφερή, με τα 
προηγούμενα δύο, σκοπό, το ΠΝΕΥΜΑΤΙΚΟ ΚΕΝΤΡΟ ΔΗ¬ 
ΜΟΥ ΝΕΣΤΟΡΟΣ (ΦΕΚ σύστασης 834/Β/28.12.1990). 

5. Την αριθμ. 24/2002 απόφαση του Δημοτικού Συμβου¬ 
λίου Νέστορος με την οποία συγχωνεύονται τα υφιστάμε¬ 
να Νομικά Πρόσωπα ΟΡΓΑΝΙΣΜΟΣ ΑΘΛΗΤΙΣΜΟΥ & ΝΕ¬ 
ΟΛΑΙΑΣ ΔΗΜΟΥ ΝΕΣΤΟΡΟΣ, ΔΗΜΟΤΙΚΟ ΣΤΑΔΙΟ ΧΩ¬ 
ΡΑΣ και ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΝΕΣΤΟΡΟΣ, σε 
ένα Νομικό Πρόσωπο με την επωνυμία ΠΟΛΙΤΙΣΤΙΚΟΣ - 


ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΝΕΣΤΟΡΟΣ, αποφα¬ 
σίζουμε: 

Α. Επικυρώνουμε την αριθμ. 24/2002 απόφαση του Δη¬ 
μοτικού Συμβουλίου Νέστορος περί συγχώνευσης τριών 
Νομικών Προσώπων σε ένα (ΟΡΓΑΝΙΣΜΟΣ ΑΘΛΗ¬ 
ΤΙΣΜΟΥ & ΝΕΟΛΑΙΑΣ ΔΗΜΟΥ ΝΕΣΤΟΡΟΣ ΦΕΚ σύστα¬ 
σης, 109/Β/2.3.1993, ΔΗΜΟΤΙΚΟ ΣΤΑΔΙΟ ΧΩΡΑΣ, ΦΕΚ 
σύστασης 938/Β/20.7. 2001, ΠΝΕΥΜΑΤΙΚΟ ΚΕΝΤΡΟ ΔΗ¬ 
ΜΟΥ ΝΕΣΤΟΡΟΣ, ΦΕΚ σύστασης 834/Β/28.12.1990), 
σύμφωνα με τις διατάξεις του άρθρου 203 παρ.6 του 
Δ.Κ.Κ. (Π.Δ410/95) και του άρθρου 14του Ν. 2880/2001, 
και 

Β. Συνιστούμε νέο Νομικό Πρόσωπο Δημοσίου Δικαίου 
σύμφωνα με τις διατάξεις του άρθρου 203 του Δ. Κ. Κ. (Π .Δ 
410/95), και ως εξής: 

ΑΡΘΡΟ Ιο: ΕΠΩΝΥΜΙΑ 

Η επωνυμία του Νομικού Προσώπου είναι «ΠΟΛΙΤΙΣΤΙ- 
ΚΟΣ-ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΝΕΣΤΟΡΟΣ». 

ΑΡΘΡΟ 2ο: ΕΔΡΑ 

Η έδρα του Νομικού Προσώπου θα είναι η έδρα του Δή¬ 
μου Νέστορος η ΧΩΡΑ.- 

ΑΡΘΡΟ 3ο: ΣΚΟΠΟΣ 

Σκοπός του Νομικού Προσώπου είναι: 

Α) Η ανάπτυξη κάθε μορφής πνευματικής και γενικά πο¬ 
λιτιστικής δραστηριότητας στο Δήμο Νέστορος, η διά¬ 
σωση και η ανάδειξη της πολιτιστικής κληρονομιάς και 
της λαϊκής παράδοσης σε συνδυασμό με τα νεώτερα πο¬ 
λιτιστικά ρεύματα. 

Β) Η διοργάνωση διαλέξεων-συζητήσεων, η ανάπτυξη 
και ενίσχυση δραστηριοτήτων για την προβολή και διάδο¬ 
ση της μουσικής, του χορού (Ελληνικοί παραδοσιακοί χο¬ 
ροί κ.λ.π.) των εικαστικών τεχνών (πινακοθήκη, εκθέσεις 
κ.λ.π.) και του βιβλίου. Η συγκέντρωση και προβολή του 
λαογραφικού υλικού, η ενίσχυση δραστηριοτήτωνγιατην 
διάδοση των λαϊκών παραδόσεων, η δημιουργία μουσεί¬ 
ου, η δημιουργία και ανάπτυξη θεάτρου σκιών - κουκλο¬ 
θέατρου, Κινηματογραφικής Λέσχης ή η προβολή τους 
και γενικά η διοργάνωση κάθε είδους εκδηλώσεωνπου θα 
στοχεύουν στην προώθηση του πνεύματος. 

Γ) Η συντήρηση των πόσης φύσεως αθλητικών εγκατα¬ 
στάσεων του Δήμου, καθώς και η εκτέλεση έργων βελ¬ 
τίωσης των εγκαταστάσεων αυτού. Η συμμετοχή σε προ¬ 
γράμματα αθλητισμού της Γ.Γ.Α, καθώς και οποιουδήπο- 
τε άλλου φορέα. 

Δ) Η δημιουργία και λειτουργία αθλητικών κέντρων και 
γυμναστηρίων, χώρων αθλοπαιδιών & γυμναστικής έτσι 
που να καλύπτονται οι αυξημένες ανάγκες για άθληση 
των συμπολιτών μας, ιδιαίτερα των νέων. 

Ε) Η διενέργεια αθλητικών δραστηριοτήτων και εκδη¬ 
λώσεων σε συνεργασία με σωματεία, σχολεία, με τη Δη¬ 
μοτική Επιχείρηση (ΔΕΠΤΑΝ), συλλόγους και άλλους φο¬ 
ρείς, η ανάπτυξη του μαζικού αθλητισμού για να καλύψει 
τις ανάγκες κατά ηλικία, ενδιαφέροντα κ.λ.π. Η καλλιέρ¬ 
γεια των σωματικών και πνευματικών ικανοτήτων, η καλ¬ 
λιέργεια φίλαθλου συναγωνιστικού πνεύματος, μακριά 
από φανατισμούς ανταγωνισμούς και κερδοσκοπικούς 
στόχους, η κοινωνικοποίηση των συμπολιτών μας. 

ΑΡΘΡΟ 4ο: ΔΙΑΡΚΕΙΑ 

Η διάρκεια του Νομικού Προσώπου είναι αόριστη. Κα- 

ταργείται κατά τον τρόπο με τον οποίο συστάθηκε, η δε 
περιουσία του περιέρχεται στο Δήμο Νέστορος. 

ΑΡΘΡΟ 5ο: ΠΕΡΙΟΥΣΙΑ-ΠΟΡΟΙ 

ΠΕΡΙΟΥΣΙΑ: 

Η περιουσία του νέου Νομικού Προσώπου είναι αυτή α) 
που θα μεταβιβαστεί και θα περιέλθει στην κυριότητα του 
Δημοτικού Σταδίου Χώρας, μετά την απογραφή όλης της 
κινητής και ακίνητης περιουσίας του υφιστάμενου Νομι¬ 
κού Προσώπου(Εθνικό Στάδιο Χώρας), σύμφωνα με την 
παρ. 2του άρθρου 14του Ν.2880/2001 και β) η κινητή και 
ακίνητη περιουσία των άλλων δύο Νομικών Προσώ- 
πων(ΟΡΓΑΝΙΣΜΟΣ ΑΘΛΗΤΙΣΜΟΥ & ΝΕΟΛΑΙΑΣ ΔΗΜΟΥ 
ΝΕΣΤΟΡΟΣ και ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΝΕΣΤΟ- 
ΡΟΣ) ΠΟΡΟΙ: 

Οι πόροι του νέου Νομικού Προσώπου θα είναι: 

Α. Σύμφωνα με τις διατάξεις του άρθρου 14 του Ν. 
2880/2001, οι πιστώσεις του άρθρου 25 του Ν. 1828/1989 
του προϋπολογισμού του ΥΠΕΣΔΔΑ και τα ποσά της επι¬ 
χορήγησης που έχουν προβλεφθεί στον προϋπολογισμό 
της Γενικής Γραμματείας Αθλητισμού του Υπουργείου 
Πολιτισμού για το σκοπό αυτό. Σύμφωνα με την ανωτέρω 
διάταξη, με τις ανωτέρω πιστώσεις και επιχορηγήσεις θα 
καλύπτονται οι δαπάνες λειτουργίας, συντήρησης και μι¬ 
σθοδοσίας του προσωπικού των Νομικών Προσώπων. 

Β. Ετήσια επιχορήγηση του Δήμου σε 6.000 ΕΥΡΩ 
(2.044.500 δραχμών) τουλάχιστον. 

Γ. Οι παντός είδους επιχορηγήσεις από το Δημόσιο είτε 
απ’ ευθείας προς το Νομικό Πρόσωπο είτε προς το Δήμο 
Νέστορος για το Νομικό τούτο Πρόσωπο. 

Δ. Οι πόσης φύσεως δωρεές, κληρονομιές, κληροδο¬ 
σίες, συνδρομές πολιτών, οργανισμών σωματείων κ.λπ., 
από φυσικά ή νομικά πρόσωπα. 

Ε. Εισπράξεις από το αντίτιμο των πραγμάτων ή των 
υπηρεσιών που παρέχει το Νομικό Πρόσωπο και 

ΣΤ. Πρόσοδοι από δική του περιουσία. 

ΑΡΘΡΟ 6ο: ΔΙΟΙΚΗΣΗ 

Τα Νομικό Πρόσωπο θα διοικείται από επταμελές (7) 
Συμβούλιο, που ορίζεται με απόφαση του Δημοτικού Συμ¬ 
βουλίου του Δήμου Νέστορος. Η σύνθεση του Δ.Σ. θα εί¬ 
ναι η εξής: 

1) Πρόεδρος του Δ.Σ. του Νομικού Προσώπου θα είναι 
ο Δήμαρχος ή άλλο μέλος αιρετό ή μη (Αντιδήμαρχος ή 
Δημοτικός Σύμβουλος) που ορίζεται απ’ αυτόν. 

2) Μέλη του Δ.Σ. θα είναι: α) Δύο (2) Δημοτικοί Σύμβου¬ 
λοι έκτων οποίων ο ένας της μειοψηφίας και β) Τέσσερις 
(4) δημότες που έχουν σχέση με το αντικείμενο του Νομι¬ 
κού Προσώπου (απότοχώροτου Πολιτισμού &του Αθλη¬ 
τισμού) επαγγελματική και κοινωνική δράση ή ειδικές 
γνώσεις. Γίνεται μνεία ότι εάν το Νομικό Πρόσωπο έχει 
εργαζόμενους σε αυτό, τότε από τους τέσσερις (4) δημό¬ 
τες το ένα μέλος θα είναι εκπρόσωπος των εργαζομένων. 
Επίσης σύμφωνα με τις διατάξεις του άρθρου 6 του Ν. 
2839/2000 το Δ.Σ. θα συγκροτηθεί σε ποσοστό κατά 1/3 
από κάθε φύλο, ήτοι τα δύο από τα επτά μέλη του Δ.Σ. θα 
είναι γυναίκες. 

ΑΡΘΡΟ 7ο: ΘΗΤΕΙΑ 

Η θητεία των μελών του Δ.Σ. του Νομικού Προσώπου 
ορίζεται με απόφαση του Δημοτικού Συμβουλίου και λή¬ 
γει πάντοτε με την εγκατάσταση του νέου Διοικητικού 
Συμβουλίου. 


Τον Πρόεδρο όταν απουσιάζει ή κωλύεται αναπληρώνει 
ο Αντιπρόεδρος. 

ΑΡΘΡΟ 8ο: ΛΕΙΤΟΥΡΓΙΑΔ.Σ.- ΟΙΚΟΝΟΜΙΚΗ 
ΔΙΑΧΕΙΡΙΣΗ-ΕΠΟΠΤΕΙΑ 

Οι διατάξεις των άρθρων 198,199 και παρ. 1,3 και 4 του 
άρθρου 200 του Δ.Κ.Κ. (Π.Δ. 410/95), εφαρμόζονται και 
στο Νομικό αυτό πρόσωπο. Τα θέματα τα σχετικά με την 
διοίκηση κοίτην διαχείριση του Νομικού Προσώπου ρυθ¬ 
μίζονται με κανονισμό που ψηφίζεται από το Διοικητικό 
Συμβούλιο. 

ΑΡΘΡΟ 9ο: ΕΚΠΡΟΣΩΠΗΣΗ 

Το Νομικό Πρόσωπο εκπροσωπείται στα Δικαστήρια και 
σε κάθε Δημόσια Αρχή από τον Πρόεδρο και σε περίπτω¬ 
ση απουσίας ή κωλύματος αυτού από τον Αντιπρόεδρο. 

ΑΡΘΡΟ 10ο:ΔΙΑΔΟΧΗ ΚΑΤΑΣΤΑΣΗ 

Το Νεοσυσταθέν Νομικό Πρόσωπο με την επωνυμία 
«ΠΟΛΙΤΙΣΤΙΚΟΣ-ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ 
ΝΕΣΤΟΡΟΣ» θα είναι ο καθολικός διάδοχος των υποχρε¬ 
ώσεων, απαιτήσεων, περιουσίας κ.λ.π. των τριών Νομι¬ 
κών Προσώπων που συγχωνεύονται, ήτοι: Α) ΠΝΕΥΜΑΤΙ¬ 
ΚΟ ΚΕΝΤΡΟ ΔΗΜΟΥ ΝΕΣΤΟΡΟΣ, Β) ΟΡΓΑΝΙΣΜΟΣ 
ΑΘΛΗΤΙΣΜΟΥ & ΝΕΟΛΑΙΑΣ ΔΗΜΟΥ ΝΕΣΤΟΡΟΣ και Γ) 
ΔΗΜΟΤΙΚΟ ΣΤΑΔΙΟ ΧΩΡΑΣ. 

ΑΡΘΡΟ 11ο: ΑΚΡΟΤΕΛΕΥΤΑΙΟ 

Με τη σύσταση του Νομικού Προσώπου προκαλείται 
δαπάνη σε βάρος του Κρατικού Προϋπολογισμού το 
ύψος της οποίας δεν μπορεί να προσδιοριστεί ακριβώς, 
και σε βάρος του Προϋπολογισμού του Δήμου Νέστορος 
ύψους 6.000 ΕΥΡΩ ετησίως τουλάχιστον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 12 Μαρτίου 2002 

Ο Γενικός Γραμματέας Περιφέρειας 

ΑΝΤΩΝΗΣ Μ. ΜΑΤΣΙΓΚΟΣ 

-♦- 

Αριθ. 3646 (4) 

Κατάργηση των Νομικών Προσώπων του δήμου Μεσσή¬ 
νης Ν. Μεσσηνίας 1) Δημοτική Βιβλιοθήκη Μεσσήνης, 
2) Αθλητικός Οργανισμός δήμου Μεσσήνης και ενσω¬ 
μάτωσή τους σε αντίστοιχες οργανικές μονάδες του 
δήμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 203 παρ. 7του Δ.Κ.Κ. (Π.Δ. 
410/95) περί λοιπών δημοτικών και κοινοτικών νομικών 
προσώπων. 

2. Την αριθ. ΟΙΚ.48431/5.12.2001 (Εγκύκλιο 22) του 
ΥΠΕΣΔΔΑ καιτα διαλαμβανόμενα σε αυτή, η οποία κοινο¬ 
ποιήθηκε στουςΟ.Τ.Α., μετοΑ.Π. 19846/7.1.2002 έγγρα¬ 
φο μας, περί συγχώνευσης δημοτικών ή κοινοτικών νομι¬ 
κών προσώπων δημοσίου δικαίου α) με ομοειδείς σκο¬ 
πούς και β) με παρεμφερείς σκοπούς. 

3. Το γεγονός ότι στο Δήμο Μεσσήνης λειτουργεί α) Νο¬ 
μικό Πρόσωπο Δημοσίου Δικαίου με την επωνυμία Δημο¬ 
τική Βιβλιοθήκη Μεσσήνης (ΦΕΚ σύστασης, 
166/Α/12.8.1970) και β) Νομικό Πρόσωπο Δημοσίου Δι- 




6210 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


καίου με την επωνυμία Αθλητικός Οργανισμός Δήμου 
Μεσσήνης (ΦΕΚ σύστασης 514/Β76.8.1992). 

4. Την αριθμ. 49/2002 απόφαση του Δημοτικού Συμβου¬ 
λίου Μεσσήνης με την οποία καταργούνται τα ανωτέρω 
δύο(2) Νομικά Πρόσωπα και ενσωματώνονται σε αντί¬ 
στοιχες οργανικές μονάδες του δήμου Μεσσήνης για θε¬ 
τικότερα αποτελέσματα, σύμφωνα και με την ανωτέρω 
Εγκύκλιο του ΥΠΕΣΔΔΑ, αποφασίζουμε: 

Επικυρώνουμε την αριθμ. 49/2002 απόφαση του Δημο¬ 
τικού Συμβουλίου Μεσσήνης, με την οποία: 

Α. Καταργούνται δύο(2) υφιστάμενα Νομικά Πρόσωπα 
του δήμου Μεσσήνης: 

α) Δημοτική Βιβλιοθήκη Μεσσήνης, ΦΕΚ σύστασης, 
166/12-8-1970 τ.Α' (Β.Δ 524/22.7.1970), και β) Αθλητικός 
Οργανισμός Δήμου Μεσσήνης, ΦΕΚ σύστασης 
514/Β /6.8.1992 (αριθμ. 172/5.6.92 απόφαση Δ.Σ. Μεσσή¬ 
νης). 

Β. Τα ανωτέρω Νομικά Πρόσωπα ενσωματώνονται στις 
αντίστοιχες οργανικές μονάδες του δήμου Μεσσήνης, ως 
εξής: 

Η Δημοτική Βιβλιοθήκη ενσωματώνεται στην οργανική 
μονάδα Δ7 του Ο.Ε.Υ του δήμου Μεσσήνης(ΦΕΚ 
1323/Β/28.6.1999), «Υποστήριξη σε θέματα κοινωνικής 
και πολιτιστικής πολιτικής». 

Ο Αθλητικός Οργανισμός ενσωματώνεται στην οργανι¬ 
κή μονάδα Δ8 του Ο.Ε.Υ του δήμου Μεσσήνης (ΦΕΚ 
1323/Β/28.6.1999), γραφείο «Αθλητισμού». 

Γ. Οι ιδιωτικές περιουσίες που τυχόν έχουν περιέλθει 
στα ανωτέρω Νομικά Πρόσωπα με πράξεις εν ζωή ή αιτία 
θανάτου, θα εξακολουθήσουν να διατίθενται από το Δήμο 
αποκλειστικά και μόνο για το σκοπό που αφιερώθηκαν με 
την επιφύλαξη των διατάξεων της επωφελέστερης αξιο¬ 
ποίησης ή διάθεσης του περιουσιακού στοιχείου που έχει 
καταληφθεί ή δωριθεί, για τον ίδιο ή άλλο κοινωφελή σκο¬ 
πό. 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού του δήμου Μεσσήνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 12 Μαρτίου 2002 

Ο Γ ενικός Γ ραμματέας Περιφέρειας 
ΑΝΤΩΝΗΣ Μ. ΜΑΤΣΙΓΚΟΣ 

-♦- 

Αριθ. 248/57 (5) 

Τροποποίηση της απόφασης της ΕΕΤΤ ΑΠ: 
215/31/2.5.2001 «Κανονισμός Διαχείρισης των Σύντο¬ 
μων Κωδικώντου Εθνικού Σχεδίου Αριθμοδότησης για 
τις Υπηρεσίες Τηλεφωνίας και Κινητών και Προσωπι¬ 
κών Επικοινωνιών». 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. Το Ν.2867/2000 «Οργάνωση και Λειτουργία των Τη¬ 
λεπικοινωνιών και άλλες Διατάξεις» (ΦΕΚ 273/Α/2000), 

β. την απόφασή της ΑΠ.: 215/31/2.5.2001 «Κανονισμός 
Διαχείρισης των Σύντομων Κωδικώντου Εθνικού Σχεδίου 
Αριθμοδότησης για τις Υπηρεσίες Τηλεφωνίας και Κινη¬ 
τών και Προσωπικών Επικοινωνιών» και ιδίως το άρθρο 
12 , 


γ. την απόφασή της ΑΠ.: 206/2/29.1.2001 «Εθνικό Σχέ¬ 
διο Αριθμοδότησης για τις Υπηρεσίες Τηλεφωνίας και Κι¬ 
νητών και Προσωπικών Επικοινωνιών» (ΦΕΚ 127/Β/2001) 
και ιδίως το άρθρο 5, 

δ. την απόφασή της ΑΠ.: 207/6/2.2.2001 «Κανονισμός 
Διαχείρισης και Εκχώρησης Αριθμών του Εθνικού Σχεδί¬ 
ου Αριθμοδότησης για τις Υπηρεσίες Τηλεφωνίας και Κι¬ 
νητών και Προσωπικών Επικοινωνιών» (ΦΕΚ 159/Β/2001) 
και ιδίως το άρθρο 14, 

ε. τις προτάσεις για τροποποίηση του Κανονισμού Δια¬ 
χείρισης των Σύντομων Κωδικών του Εθνικού Σχεδίου 
Αριθμοδότησης που διατυπώθηκαν από τους τηλεπικοι¬ 
νωνιακούς παρόχους και τα αιτήματα Εταιρειών που χρη¬ 
σιμοποιούν σήμερα Σύντομους Κωδικούς, 

στ.την ανάγκη τόνωσηςτου ανταγωνισμού καιπαροχής 
της δυνατότητας στις ενδιαφερόμενες Επιχειρήσεις να 
χρησιμοποιούν Σύντομους Κωδικούς και για εμπορικούς 
σκοπούς, τηρουμένου του δικαιώματος της ΕΕΤΤ να 
ασκεί εποπτεία προς αποφυγή καταχρήσεων, 

ζ. το γεγονός ότι από τις διατάξεις αυτής της Απόφασης 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζει: 

I. Τροποποιεί την απόφασή της ΑΠ.: 215/31/2.5.2001 ως 
εξής: 

Άρθρο 1 

1. Στο τέλος της παραγράφου 4 του άρθρου 3, προστί¬ 
θεται το ακόλουθο εδάφιο: 

Ειδικότερα, οι αριθμοί της σειράς 138 εκχωρούνται ως 
δψήφιοι σύντομοι κωδικοί δικτύου για την παροχή υπηρε¬ 
σιών εξυπηρέτησης πελατών αποκλειστικά σε σχέση με το 
δίκτυο ενός τηλεπικοινωνιακού παρόχου, όταν καλούνται 
και από τα δίκτυα άλλων τηλεπικοινωνιακών παροχών. 

2. Η παράγραφος 5 του άρθρου 3 αντικαθίσταται ως 
εξής: 

5. Οι αριθμοί των σειρών 140-144 χρησιμοποιούνται ως 
4ψήφιοι ή/και δψήφιοι σύντομοι κωδικοί δικτύου για την 
παροχή υπηρεσιών με αναμενόμενη μεγάλη συχνότητα 
κλήσεων, όπως η παροχή πληροφοριών για δρομολόγια 
μέσων μαζικής μεταφοράς ή η ανακοίνωση δελτίων και¬ 
ρού, υπό τους περιορισμούς και τις προϋποθέσεις που 
αναφέρονταιστηνπαράγρ. 4 του άρθρου 4 και με την επι¬ 
φύλαξη των περιορισμών που τίθενται στο άρθρο 4 της 
Απόφασηςτης ΕΕΤΤ ΑΠ.: 206/2/29.1.2001 «Εθνικό Σχέδιο 
Αριθμοδότησης για τις Υπηρεσίες Τηλεφωνίας και Κινη¬ 
τών και Προσωπικών Επικοινωνιών» καιτηςπαραγρ. 4του 
παρόντος άρθρου. 

3. Η παράγραφος 9 του άρθρου 3 αντικαθίσταται ως 
εξής: 

9. α. Οι αριθμοί των σειρών 18 και 19, εκτός από τις σει¬ 
ρές 181-183 και 188 παραμένουν δεσμευμένες για την 
κάλυψη μελλοντικών εθνικών αναγκών ή αναγκών διε¬ 
θνούς εναρμόνισης. 

β. Οι αριθμοί των σειρών 181-183 εκχωρούνται ωςδψή- 
φιοι σύντομοι κωδικοί (όχι σύντομοι κωδικοί δικτύου) σε 
τηλεπικοινωνιακούς παρόχους προκειμένου να εκχωρη¬ 
θούν δευτερογενώς σε επιχειρήσεις-συνδρομητές τους, 
υπό τους περιορισμούς και τις προϋποθέσεις που αναφέ- 
ρονται στην παράγραφο 5 του άρθρου 4. 

γ. Οι αριθμοί της σειράς 188 χρησιμοποιούνται ως 4ψή- 
φιοι ή/και δψήφιοι σύντομοι κωδικοί (όχι σύντομοι κωδικοί 
δικτύου) για την παροχή υπηρεσιών σε άτομα που χρειά¬ 
ζονται βοήθεια ή άτομα με ειδικές ανάγκες οι οποίες πα- 

ρέχονται από τους ίδιους τους παρόχους ή κρατικούς φο¬ 
ρείς ή φορείς στους οποίους έχει ανατεθεί από το κράτος 
η παροχή αυτών των υπηρεσιών ή μη κερδοσκοπικούς 
κοινωφελείς οργανισμούς. 

Άρθρο 2 

1. Το εδάφιο β'της παραγράφου 1 του άρθρου 4 αντι¬ 
καθίσταται ως εξής: 

Απαγορεύεται η δευτερογενής εκχώρηση σύντομων 
κωδικών, εκτός από τις περιπτώσεις που προβλέπουν οι 
παράγρ. 2, 7 και 9 του άρθρου 3 της παρούσας Απόφα¬ 
σης, μετά από σχετική προηγούμενη έγκριση της ΕΕΤΤ, 
όπως ορίζεται στα άρθρα 5 και 6 της παρούσας Απόφα¬ 
σης και εφόσον η χρήση του συγκεκριμένου σύντομου 
κωδικού και ο φορέας προς τον οποίο γίνεται η δευτερο¬ 
γενής εκχώρηση έχει δηλωθεί στην ΕΕΤΤ στην αίτηση της 
πρωτογενούς εκχώρησης. 

2. Η παράγραφος 4 του άρθρου 4 αντικαθίσταται ως 
εξής: 

4. Επιπλέον, για την εκχώρηση σύντομων κωδικών δι¬ 
κτύου των σειρών 140-144 λαμβάνονται υπόψη, ιδίως, τα 
εξής: 

α. Η παροχή της υπηρεσίας γίνεται αποκλειστικά από 
τον πάροχο και όχι από τρίτους. 

β. Εξασφαλίζεται η επαρκής πληροφόρηση των χρη¬ 
στών σχετικά με το ύψος χρέωσης των παρεχόμενων υπη¬ 
ρεσιών. 

γ. Οι υπηρεσίες που παρέχονται αναμένεται να δέχο¬ 
νται μεγάλη συχνότητα κλήσεων. 

δ. Οι παρεχόμενες υπηρεσίες δεν αφορούν τη διενέρ¬ 
γεια, ιδίως, διαγωνισμών με έπαθλα δώρα ή χρηματικά 
ποσά, τυχερών παιγνιδιών, ψηφοφοριών και γενικότερα 
την παροχή υπηρεσιών που συνίστανται σε διασκέδαση 
και ψυχαγωγία, όπως τηλεγνωριμίες, τηλεπαρέες, τηλε- 
συναντήσεις (τηλεραντεβού), ή απευθύνονται μόνο σε 
ενήλικες. 

ε. Η χρήση τους δεν αντιβαίνει στην κείμενη νομοθεσία, 
τη δημόσια τάξη ή τα χρηστά ήθη. 

3. Στο άρθρο 4, ως παράγραφος 5, προστίθεται η ακό¬ 
λουθη: 

5. Για την εκχώρηση σύντομων κωδικών των σειρών 
181-183 λαμβάνονται υπόψη, ιδίως, και τα εξής: 

α. Σε κάθε ενδιαφερόμενο μπορεί να εκχωρηθεί δευτε¬ 
ρογενώς το πολύ ένας κωδικός. 

β. Η χρήση τους δεν αντιβαίνει στην κείμενη νομοθεσία, 
τη δημόσια τάξη ή τα χρηστά ήθη. 

4. Οι παράγραφοι 5 και 6 του άρθρου 4 αριθμούνται εκ 
νέου σε 6 και 7 αντίστοιχα. 

5. Η παράγραφος 7 του άρθρου 4 αντικαθίσταται ως 
εξής: 

7.0 ίδιος σύντομος κωδικός δεν μπορεί να χρησιμοποι¬ 
ηθεί για την πρόσβαση σε δύο (2) διαφορετικές υπηρε¬ 
σίες που παρέχονται από διαφορετικούς παρόχους, ακό¬ 
μη και αν αυτές οι υπηρεσίες παρέχονται από διαφορετι¬ 
κά δημόσια δίκτυα ή σε διαφορετικές γεωγραφικές 
περιοχές. Επίσης, η ίδια υπηρεσία δεν μπορεί να παρέχε¬ 
ται μέσω δύο διαφορετικών σύντομων κωδικών από το 
ίδιο ή άλλο δίκτυο. Εξαίρεση αποτελούν οι σύντομοι κω¬ 
δικοί δικτύου, πλην των κωδικών της σειράς 138. 

Εάν οποιοσδήποτε πάροχος επιθυμεί και ο ίδιος με δικά 
του μέσα να προσφέρει υπηρεσία που παρέχεται ήδη από 
κάποιον άλλο πάροχο σε κάποιο σύντομο κωδικό, τότε αι- 
τείται υποχρεωτικά την εκχώρηση του ίδιου σύντομου κω¬ 


δικού για την παροχή της υπηρεσίας μέσω του δικού του 
δικτύου. Εξαίρεση αποτελούν οι σύντομοι κωδικοί των 
σειρών 181-183, καθένας από τους οποίους δεν μπορεί να 
εκχωρηθεί σε περισσότερους του ενός τηλεπικοινωνια¬ 
κούς παρόχους. 

6. Στο άρθρο 4, ως παράγραφος 8, προστίθεται η ακό¬ 
λουθη : 

8. Οι κωδικοί 1724, 1725, 1726, 1728, 1731, 1733, 1735, 
1736,1738,1739,1792,1794, 1795 και 1796 εκχωρούνται 
ως τετραψήφιοι κωδικοί επιλογής φορέα. 

Άρθρο 3 

1. Στο τέλος της παραγράφου 2 του άρθρου 5 προστί¬ 
θεται το ακόλουθο εδάφιο: 

Σε περίπτωση αίτησης για εκχώρηση σύντομου κωδι¬ 
κού των σειρών 181 -183, η αίτηση του παρόχου για την εκ¬ 
χώρησή του συνοδεύεται από έγγραφη δήλωση της εν- 
διαφερόμενης για δευτερογενή εκχώρηση επιχείρησης, 
στην οποία θα αναφέρονται οι λόγοι για τους οποίους αυ¬ 
τή αιτείται την εκχώρηση του σύντομου κωδικού και θα 
περιγράφεται αναλυτικά η χρήση του. Επίσης, η αίτηση 
περιέχει υπεύθυνη δήλωση της επιχείρησης ότι δεν της 
έχει εκχωρηθεί δευτερογενώς από κανέναν πάροχο άλ¬ 
λος σύντομος κωδικός των σειρών αυτών. 

Άρθρο 4 

1. Το πρώτο εδάφιο της παραγράφου 1 του άρθρου 6 
αντικαθίσταται ως εξής: 

1. Η ΕΕΤΤ, αφού εξετάσει τις υποβληθείσες αιτήσεις για 
εκχώρηση σύντομων κωδικών σύμφωνα με τις διατάξεις 
του άρθρου 4 της παρούσας απόφασης, δύναται να απο¬ 
φασίσει: 

Άρθρο 5 

1. Η παράγραφος 3 του Τμήματος Ατού άρθρου 8 αντι¬ 
καθίσταται ως εξής: 

3. Η χρέωση για κλήσεις από σταθερό δίκτυο προς υπη¬ 
ρεσίες που αντιστοιχούν στις σειρές 10 και 11 καθώς και 
στις σειρές 181-183 δεν επιτρέπεται να υπερβαίνει τη χρέ¬ 
ωση για τοπική κλήση προς το ίδιο δίκτυο. Η χρέωση για 
κλήσεις από κινητό δίκτυο προς υπηρεσίες που αντιστοι¬ 
χούν στις σειρές 10 και 11 καθώς και στις σειρές 181-183 
δεν επιτρέπεται να υπερβαίνει τη χρέωση που ισχύει για 
κλήσεις προς άλλους αριθμούς κινητής τηλεφωνίας ή γε¬ 
ωγραφικούς αριθμούς σταθερού δικτύου. 

2. Στο Τμήμα Α του άρθρου 8, προστίθεται ως εβδόμη 
παράγραφος η ακόλουθη: 

7. Οι κωδικοί των σειρών 181-183 χρησιμοποιούνται ως 
δψήφιοι σύντομοι τηλεφωνικοί αριθμοί. Κάθε επιχείρηση 
μπορεί να χρησιμοποιείτο πολύ έναν σύντομο κωδικότων 
σειρών 181-183. 

3. Η παράγραφος 2 του Τμήματος Βτου άρθρου 8 αντι¬ 
καθίσταται ως εξής: 

2. Οι σύντομοι κωδικοί δικτύου των σειρών 12 και 13 
μπορούν να χρησιμοποιούνται από τους παρόχους στους 
οποίους εκχωρήθηκαν αποκλειστικά και μόνο για την πα¬ 
ροχή υπηρεσιών εξυπηρέτησης πελατών σχετικά με το δί¬ 
κτυό τους, όπως η αναφορά βλαβών. 

4. Η παράγραφος 4του Τμήματος Βτου άρθρου 8 αντι¬ 
καθίσταται ως εξής: 

4. Οι παρεχόμενες υπηρεσίες με χρήση κωδικών των 
σειρών 140-144 δεν αφορούν τη διενέργεια, ιδίως, διαγω¬ 
νισμών με έπαθλα δώρα ή χρηματικά ποσά, τυχερών παι- 

γνιδιών, ψηφοφοριών και γενικότερα την παροχή υπηρε¬ 
σιών που συνίστανται σε διασκέδαση και ψυχαγωγία, 
όπως τηλεγνωριμίες, τηλεπαρέες, τηλεσυναντήσεις (τη- 
λεραντεβού), ή απευθύνονται μόνο σε ενήλικες. 

5. Στο Τμήμα Β του άρθρου 8, προστίθεται ως πέμπτη 
παράγραφος η ακόλουθη: 

5. Κάθε τηλεπικοινωνιακό δίκτυο μπορεί να χρησιμοποι¬ 
εί το πολύ έναν κωδικό της σειράς 138. 

Άρθρο 6 

1. Η παράγραφος 4 του άρθρου 9 αντικαθίσταται ως 
εξής: 

4. Τα τέλη εκχώρησης και χρήσης των σύντομων κωδι¬ 
κών, εκτός των κωδικών επιλογής φορέα τα οποία ορίζο¬ 
νται με την απόφαση της ΕΕΤΤ ΑΠ: 207/6/2-2-2001 «Κα¬ 
νονισμός Διαχείρισης και Εκχώρησης Αριθμών του Εθνι¬ 
κού Σχεδίου Αριθμοδότησης για τις Υπηρεσίες 
Τηλεφωνίας και Κινητών και Προσωπικών Επικοινωνιών», 
ορίζονται ως εξής: 

Κατηγορίες σύντομων Εφάπαξ τέλη Ετήσια Τέλη χρήσης 


κωδικών εκχώρησης ανά ανά κωδικό 

κωδικό (σε Ευρώ) (σε Ευρώ) 
Σύντομοι κωδικοί Ατελώς Ατελώς 

έκτακτης ανάγκης 

3ψήφιοι 3.000 2.000 

4ψήφιοι 1.500 1.000 

δψήφιοι εκτός των 300 250 

σειρών 181-183 

δψήφιοιτων σειρών 25.000 40.000 

181-183 

Άρθρο 7 


1. Τα εδάφια α' και γ' έως και ε' της παραγράφου 1 του 
άρθρου 13 αντικαθίστανται ως εξής: 

α. Οι σύντομοι κωδικοί που χρησιμοποιούνται για υπη¬ 
ρεσίες που δεν εμπίπτουν στις διατάξεις των παραγρά¬ 
φων 1,2,4,5,7 και 9 εδ. γ του άρθρου 3 και του άρθρου 4 
της παρούσας απόφασης καταργούνται και πρέπει να 
απενεργοποιηθούντο αργότερο μέχρι τις 30.6.2003. Στο 
διάστημα αυτό μέχρι την απενεργοποίηση, συμπεριλαμ- 
βάνεται και η μεταβατική περίοδος αναγγελίας σχετικού 
ηχογραφημένου μηνύματος για εύλογο χρόνο που καθο¬ 
ρίζεται ύστερα από συμφωνία του ενδιαφερομένου με 
τον πάροχο. Καθόλο το διάστημα αυτό και μέχρι να απε- 
νεργοποιηθεί ο σύντομος κωδικός, ο πάροχος καταβάλ- 
λειταπροβλεπόμενατέλη χρήσης. Ένα (1) μήνα πριν απε- 
νεργοποιηθεί ο σύντομος κωδικός, ο πάροχος ενημερώ¬ 
νει σχετικά την ΕΕΤΤ και μετά την πάροδο του μηνός ο 
σύντομος κωδικός καθίσταται ελεύθερος προς εκχώρη¬ 
ση από την ΕΕΤΤ, με την επιφύλαξη της παραγρ. 5 του άρ¬ 
θρου 7 της παρούσας απόφασης. 

γ. Οι σύντομοι κωδικοί που χρησιμοποιούνται για υπη¬ 
ρεσίες που εμπίπτουν στις διατάξεις των παραγράφων 2 
και 7 του άρθρου 3 και του άρθρου 4 και οι οποίοι βρίσκο¬ 
νται στις σειρές 118, 145-149, 16 και 17 πρέπει να μετα¬ 
φερθούν στις αντίστοιχες σειρές που ορίζονται από την 
παρούσα απόφαση. Στη μεταφορά συμπεριλαμβάνεται 
και η τυχόν απαιτούμενη αλλαγή μήκους του κωδικού. Η 


μεταφορά πρέπει να ολοκληρωθεί το αργότερο μέχρι την 
1.1.2004. Εντός του διαστήματος αυτού μέχρι την ολο¬ 
κλήρωση της μεταφοράς, μπορεί να υπάρχει παράλληλη 
λειτουργία ή/και μήνυμα ύστερα από συμφωνία των εν¬ 
διαφερομένων με τον πάροχο. Ένα (1) μήναπριντη μετα¬ 
φορά, ο πάροχος ενημερώνει σχετικά την ΕΕΤΤ και μετά 
την πάροδο του μηνός ο σύντομος κωδικός που απενερ- 
γοποιείται καθίσταται ελεύθερος προς εκχώρηση από 
την ΕΕΤΤ, με την επιφύλαξη της παραγρ. 5 του άρθρου 7 
της παρούσας Απόφασης. 

δ. Οι σύντομοι κωδικοί που χρησιμοποιούνται για υπη¬ 
ρεσίες που εμπίπτουν στις διατάξεις των παραγράφων 2 
και 7 του άρθρου 3 και του άρθρου 4 και οι οποίοι βρίσκο¬ 
νται στις σειρές 10,11 (με εξαίρεση τη σειρά 118), 12,13, 
140-144, 15, 18 και 19 είναι δυνατόν είτε να παραμείνουν 
στη σειρά που είναι είτε να μεταφερθούν στις αντίστοιχες 
σειρές που ορίζονται από την παρούσα Απόφαση. Η με¬ 
ταφορά πρέπει να ολοκληρωθεί το αργότερο μέχρι την 
1.1.2004. Στη μεταφορά συμπεριλαμβάνεται και η τυχόν 
απαιτούμενη αλλαγή μήκους του κωδικού. Εντός του δια¬ 
στήματος μέχρι τη μεταφορά μπορεί να υπάρχει παράλ¬ 
ληλη λειτουργία ή/και μήνυμα ύστερα από συμφωνία των 
ενδιαφερομένων με τον πάροχο. Ένα (1) μήναπριντη με¬ 
ταφορά ο πάροχος ενημερώνει σχετικά την ΕΕΤΤ και με¬ 
τά την πάροδο του μηνός ο σύντομος κωδικός που απε- 
νεργοποιείται καθίσταται ελεύθερος προς εκχώρηση από 
την ΕΕΤΤ, με την επιφύλαξη της παραγρ. 5 του άρθρου 7 
της παρούσας απόφασης. Σε περίπτωση που παραμεί¬ 
νουν στη σειρά που είναι, η ΕΕΤΤ δύναται σε μελλοντικό 
χρόνο να αποφασίσει τη μεταφορά τους για λόγους εξα¬ 
σφάλισης χωρητικότητας ή/και ορθολογικότερης χρή¬ 
σης των σύντομων κωδικών. 

ε. Οι σύντομοι κωδικοί δικτύου μεταφέρονται στις σει¬ 
ρές που ορίζει η παρούσα Απόφαση το αργότερο μέχρι 
τις 30.6.2003. Ειδικότερα, οι σύντομοι κωδικοί δικτύου 
των σειρών 18 και 19 (εκτός της σειράς 188), οι οποίοι με 
βάση τις διατάξεις του πρώτου εδαφίου της παραγράφου 
4 και της παραγράφου 5 του άρθρου 3 και του άρθρου 4 
πρέπει να μεταφερθούν, είναι δυνατό είτε να παραμεί¬ 
νουν στη σειρά που είναι είτε να μεταφερθούν στις σειρές 
που προβλέπεται από το άρθρο 3, εφόσον δεν συμπί¬ 
πτουν με παραμένοντα κωδικό σύμφωνα με το εδάφιο δ'. 
Εντός του διαστήματος μέχρι τη μεταφορά μπορεί να 
υπάρχει παράλληλη λειτουργία ή/και μήνυμα. Ένα (1) μή¬ 
να πριν τη μεταφορά ο πάροχος ενημερώνει σχετικά την 
ΕΕΤΤ. Σε περίπτωση που παραμείνουν στη σειρά που εί¬ 
ναι, η ΕΕΤΤ δύναται να αποφασίσει τη μεταφορά τους για 
λόγους εξασφάλισης χωρητικότητας ή/και ορθολογικό¬ 
τερης χρήσης των σύντομων κωδικών. 

Η ισχύς της παρούσας απόφασης αρχίζει με τη δημοσί¬ 
ευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μαρούσι, 15 Μαρτίου 2002 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

